أندرۊ جانسؤن

اندرو جانسون (اینگیلیسی : Andrew Johnson) بیست و نهم دسامبر ۱۸۰۸ بیچه بوبو. جانسون آمریکا تاریخ میان شانزدهمی رئیس جومور معاون و هفدهمی آمریکا رئیس جومور ایسه. خو آغاز سیاسی فعالیت میان ، گنگره دورون ایتا سناتور بو و تِنِسی ایالت نماینده بو. وختی آمریکا داخلی جنگ آغازا بوسته. تِنِسی و باخی نسایی ایلاتان کی آمریکا جه سیوا بوبوستید.جانسون تنها سناتور خو ایالت بو کی خو مقامه دیمه نَنا و کنگره دورون اونه ایتا نسایی دموکرات دوخادید.

جانسون انتخابات سال ۱۸۶۴ میان،  ملی ایله‌جار دورون بومو و  آبراهام لینکؤن  اونه خو معاون دوجین بوگوده. وختی سال ۱۸۶۵  میان لینکولن ترور بوبوست. جانسون اون جانشین بوبوسه. اؤ زمات میان ، کنگره دورون پور نمایندگان جؤموری خواه ایسا بید و جوموری خواهان گنگره اداره گودید. بعد جنگ اوشان مایل بید شورشیان محاکمه و نسایی ایالتان تحریم بوکونید. و بیست ونه تا لایحه ضد شورشیان تصویب بوگودید. ولی جانسون پانزده تا لایحه وتو بوگوده و وناشته کی کنگره اونه اجرا بوکونه.
جانسون آمریکا میان اولی رئیس جموری ایسه کی دادگاهی بوبوسته ولی ایتا رای ویشتر امره  بیگناه اعلام و تبرئه بوبوسته. و اولی آمریکا رئیس جومور ایسه کی هرگز دانشگاه نوشو، و خوره مطالعه گودی و سواد واموخته خو گیشبر(زن) ورجا. جانسون ریاست میان،  آمریکا ، آلاسکا ایالتِ بمبلغ هفت میلیون دلار جه  روسیه  بیهه. جانسون ۳۱  جولای ۱۸۷۵  بِمرده.

سربس
رده:تارئخ
جرگه:آمريکا ايجؤنأبؤ ايالتؤن